Thor Halvorssen Mendoza

Thor Leonardo Halvorssen Mendoza, oftest kalt Thor Halvorssen, (født 1976) er en norsk-venezuelansk menneskerettsaktivistSkille, Ø. B.; Bjørnstad, N. T.; Tvegård, A., «– Vi bor jo på samme hotell», NRK Nyheter, publisert 26. april 2010, besøkt 10. mai 2010«Thor Halvorssen» , Atlantic Legal Foundation, besøkt 11. mai 2010 og filmprodusent.Se profil på Internet Movie Database 

Han har finansiert, og er grunnlegger av og president i, den ikke-statlige organisasjonen Human Rights Foundation, som har som oppgitt formål å bidra til å fremme menneskerettigheter i Latin-Amerika. Halvorssen har vært kritisk til både venstre- og høyreorienterte regimer.Halvorssen, Thor, «Guerrilla Nation» , The Weekly Standard, publisert 25. januar 2005, besøkt 10. mai 2010 Ifølge The Economist ble stiftelsen Human Rights Foundation opprettet for å ha et kritisk søkelys på de venstreorienterte regimene i Latin-Amerika.

Liv og virke
 Bakgrunn 
Thor Halvorssen Mendoza er sønn av Thor Halvorssen Hellum, en venezuelansk forretningsmann som blant annet har vært sjef for Venezuelas statlige teleselskap og spesialkommissær for narkotikahandel med rang som ambassadør under president Carlos Andrés Pérez. Thor Halvorssen Mendozas farfar, Øistein Halvorssen, var norsk konsul i Venezuela og senere president for General Motors Acceptance Corporation i Venezuela. På morssiden er Thor Halvorssen barnebarn av Eduardo Mendoza Goiticoa, som var minister i Venezuelas regjering på 1940-tallet, og som i sin tur var oldebarn av Venezuelas første president Cristóbal Mendoza og tippoldebarn av Juana Bolívar, søster av Simón Bolívar. Thor Halvorssen snakker ikke norsk selv.«Toppnavn til Landskonferansen!», Unge Høyre, besøkt 13. mai 2010 Hans more Hilda Mendoza Denham ble skutt og alvorlig såret under en demonstrasjon i Caracas i 2004. Halvorssen familie er blant de mest velstående i Venezuela. Han begynte i 1993 studier ved University of Pennsylvania.

Karriere
Han har skrevet artikler som kritiserer brudd på menneskerettigheter fra regimene til Augusto Pinochet, Fidel Castro, sukkerprodusenter i Den dominikanske republikk, Hugo Chávez, Álvaro Uribe Vélez, USA med flere.«Pinochet Is History», National Review, publisert 11. desember 2006, besøkt 13. mai 2010

Han er initiativtaker til Oslo Freedom Forum.Rosett, Claudia, «Revaluing Freedom», Forbes.com, publisert 7. mai 2010, besøkt 10. mai 2010

Han ble kritisert av Magnus Marsdal og Eirik Vold i Manifest Analyse for å ha invitert angivelige kuppmakere fra Venezuela. Marsdal og Vold hevdet i Dagbladet at tre av talerne, omtalt av Halvorssen som «heros of human rights» og «voices of freedom» var direkte involvert i og støttet militærkupp mot demokratisk valgte regjeringer i Venezuela og Honduras.Marsdal, M., «Kuppmakere til Freedom Forum», Dagbladet, publisert 26. april 2010, besøkt 10. mai 2010

Manifest Analyse presenterte en video «Heroes of Human Rights», Manifest Analyse, besøkt 10. mai 2010, som viser opptak av den ene taleren, Leopoldo Eduardo López Mendoza (kjent som Leopoldo López), som også er Halvorssens fetter, sin rolle i militærkuppet i Venezuela i 2002. Halvorssen avviste påstandene og viste til de strenge kriteriene for utvelgelse av talere og inviterte Marsdal til debatt.Ergo, Thomas, «- Dette er falske anklager», Dagbladet, publisert 26. april 2010, besøkt 10. mai 2010«Slår tilbake mot anklagene og utfordrer til debatt», Dagbladet, publisert 27. april 2010, besøkt 12. mai 2010 Leopoldo López støttet kuppforsøket mot Hugo Chavez i 2002. Lopez var på den tiden ordfører i bydelen Chacao og hadde som ordfører kommando over en lokal politistyrke som under kuppet i 2002 arresterte justisminister Ramón Rodríguez Chacín med personlig medvirkning fra Lopez. Lopez ble etter kuppet tiltalt for å ha medvirket ved ulovlig internering av justisministereren, og senere ble tiltalen frafalt som del av et omfattende amnesti.

I ettertid vakte Halvorssen oppsikt da han i samarbeid med en gruppe utenlandske investorer kjøpte opp det norske tidsskriftet Ny Tid.Sørheim, S; Skurdal, M, «Kjøper Ny Tid» , Klassekampen, publisert 10. mai 2010, besøkt 10. mai 2010
Dag Herbjørnsrud, ansvarlig redaktør i Ny Tid, uttalte at «Dette er vårt valg, og ikke et «fiendtlig» oppkjøp». Videre viste han til at eierne ikke ville ha innflytelse på innholdet.

Halvorssen selv hevdet overfor Dagbladet at det ville vært synd om et tidsskrift med så lang historie og tradisjon skulle bli borte og glemt.Rasch, J. S., «Globalfokuserte Ny Tid får internasjonale eiere», Dagbladet, publisert 10. mai 2010, besøkt 12. mai 2010
Per Elvestuen er i denne sammenheng hans talsperson.«Ny Tid får internasjonale eiere», Ny Tid, publisert 12. mai 2010.

Halvorssen var gjenstand for et dokumentarprogram av Alex Rosén som ble sendt på norsk fjernsyn i mai 2009.Folk i farta 30. april 09 , Nrk.no, besøkt 11. mai 2010

 Referanser 

 Eksterne lenker 



Kategori:Norske forretningsfolk
Kategori:Venezuelanere
Kategori:Personer fra USA født i Venezuela
Kategori:Norske menneskerettighetsaktivister
Kategori:Personer fra Caracas
Kategori:Aktivister fra Sør-Amerika